'Kapital qo'yilmalar' moddasi bo'yicha (100 - satr) xo'jalik usulida va pudrat usulida amalga oshiriladigan tugallanmagan qurilishning qiymati, xarid qilingan, foydalanishga topshirilmagan asosiy vositalar va nomoddiy aktivlarning qiymati, asosiy podani shakllantirish xarajatlari, shuningdek erni obodonlashtirishga, moliyaviy ijara shartnomasi bo'yicha olingan asosiy vositalarga va hisobi kapital qo'yilmalarni hisobga olish hisobvaraqlarida (0800) yuritiladigan boshqa vositalarga qo'yilmalar summalari ko'rsatiladi. 'Uzoq muddatli debitorlik qarzlari' moddasi bo'yicha (110 -satr) olingan veksellarning uzoq muddatli qismi, moliyaviy ijara shartnomasi bo'yicha topshirilgan asosiy vositalar uchun olinadigan to'lovlar qoldig'i, xodimlarning uzoq muddatli qarzi va hisobi 0910 - 'Olingan veksellar', 0920 - 'Moliyaviy ijara bo'yicha olinadigan to'lovlar', 0930 - 'Xodimlarning uzoq muddatli qarzlari', 0940 - 'Boshqa uzoq muddatli debitorlik qarzlari' hisobvaraqlarida yuritiladigan boshqa uzoq muddatli debitorlik qarzlari ko'rsatiladi. 'Uzoq muddatli kechiktirilgan xarajatlar' moddasi bo'yicha (120 -satr) vaqt farqlari bo'yicha o'tkazib yuborilgan foyda solig'i, diskontlar (narx chegirmalari) bo'yicha uzoq muddatli o'tkazib yuborilgan xarajatlar va hisobi 0950 - 'Vaqtinchalik farqlar bo'yicha kechiktirilgan foyda solig'i', 0960 - 'Diskont (chegirma)lar bo'yicha uzoq muddatli kechiktirilgan xarajatlar', 0990 - 'Boshqa uzoq muddatli kechiktirilgan xarajatlar' hisobvaraqlarida yuritiladigan boshqa uzoq muddatli o'tkazib yuborilgan xarajatlar ko'rsatiladi. 'I bo'lim bo'yicha jami' moddasi bo'yicha (130 -satr) 012-satrdan 120- satrgacha bo'lgan summalar ko'rsatiladi. 'Tovar - moddiy zahiralar, jami' moddasi bo'yicha (140 -satr) 150, 160, 170, 180- satrlarda ko'rsatilgan ishlab chiqarish zahiralarining qoldiqlari, tugallanmagan ishlab chiqarish summasi, tayyor mahsulot va tovarlar ko'rsatiladi. 'Ishlab chiqarish zahiralari' moddasi bo'yicha (150 -satr) xom ashyo zahiralari, xarid qilingan yarim tayyor mahsulotlar va butlovchi buyumlar, yoqilg'i, ehtiyot qismlar, qurilish materiallari, idish va idishbop materiallari, inventar va xo'jalik anjomlari, qaytariladigan chiqindilar va 1000 - 'Materiallarni hisobga oluvchi hisobvaraqlar' hisobvarag'ida hisobga olinadigan boshqa moddiy boyliklarning haqiqiy tannarxi ko'rsatiladi. Ushbu modda bo'yicha shuningdek yosh hayvonlar; bo'rdoqiga, yaylovda boqilayotgan katta hayvonlar; parrandalar; yovvoyi hayvonlar, quyonlar; asalari uyalari; sotish uchun asosiy podadan chiqarilgan (bo'rdoqiga boqish uchun qo'yilmagan) katta mollar; aholidan sotish uchun qabul qilingan, parvarishlash va bo'rdoqiga boqish uchun hayvonlarni hisobga olish hisobvaraqlarida (1100) hisobga olinadigan mollarning haqiqiy tannarxi aks ettiriladi. Materiallarni tayyorlash va xarid qilishni hisobga olish (1500) va materiallar qiymatidagi tafovutlarni hisobga olish (1600) hisobvaraqlaridan foydalanilganda ko'rsatilgan boyliklar ushbu hisobvaraqlarda 'Ishlab chiqarish zahiralari' moddasi bo'yicha aks ettiriladi. 'Tugallanmagan ishlab chiqarish' moddasi bo'yicha (160 -satr) hisobi asosiy ishlab chiqarish (2000), o'zi ishlab chiqargan yarim tayyor mahsulotlar (2100), yordamchi ishlab chiqarishlar (2300), xizmat ko'rsatuvchi xo'jaliklarni (2700)